
NR. SC2020- 3497 / 13.02.2020
RAPORT DE SPECIALITATE
privind aprobarea documentaţiei tehnico-economice, a indicatorilor tehnico-economici actualizați cu prevederile art.71 din OUG 114/2018 publicată în Monitorul Oficial nr.1116 din 29 decembrie 2018 - faza S.F. şi a anexei privind descrierea sumară a investiţiei pentru obiectivul  „Construcţie și dotare liceu Waldorf Timișoara“.

Având în vedere Referatul NR. SC2020- 3497 / 13.02.2020 al Primarului Municipiului Timişoara şi Proiectul de hotărâre  privind privind aprobarea documentaţiei tehnico-economice, a indicatorilor tehnico-economici actualuzați cu prevederile art.71 din OUG 114/2018 publicată în Monitorul Oficial nr.1116 din 29 decembrie 2018 - faza S.F. şi a anexei privind descrierea sumară a investiţiei pentru obiectivul  „Construcţie și dotare liceu Waldorf Timișoara“.
Facem  următoarele precizări:
[bookmark: _Toc488833939]În conformitate cu condiţiile specifice de accesare a fondurilor în cadrul Programului Operaţional Regional 2014-2020, Axa prioritară 10 Îmbunătățirea infrastructurii educaționale, Prioritate de investiții 10.1 Investițiile în educație, și  formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare /  Obiectiv Specific 10.1 Creșterea gradului de participare la nivelul educaţiei timpurii şi învăţământului obligatoriu, în special pentru copii cu risc crescut de părăsire timpurie a sistemului / Apel dedicat învăţământului obligatoriu, una dintre anexele obligatorii la depunerea cererii de finanţare este Hotărârea consiliului local de aprobare a documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect.
Obiectivul principal al proiectului îl reprezintă construirea pe terenul situat pe strada Uranus, nr.14, identificat prin numărul de carte funciară (CF) nou: 446325, Timişoara, judeţul Timiş, a unui corp nou de clădire care să cuprindă un număr suplimentar de săli de clasă și laboratoare cu scopul derulării optime a procesului de învățământ pentru 446 de elevi din ciclurile de învățământ de la nivelul clasei pregătitoare până la clasa a VIII-a. Proiectul are în vedere și dotarea corpului de clădire nou construit cu toate materialele și echipamentele didactice necesare. Corpul nou de cladire va gazdui săli de clasă, laboratoare și ateliere, cabinete, o sală multifunctională, săli afterschool, grupuri sanitare, vestiare, depozitări, cameră centrală termica, holuri de circulații și spații de acces, case de scară. Din punct de vedere volumetric, construcția va urma linii neregulate, iar în plan va urmări forma literei L și va ține cont de spiritul estetic al conceptului Waldorf. Clădirea va avea adaptări pentru nevoile persoanelor cu dizabilităţi.
Indicatorii de proiect care fac obiectul monitorizării implementării şi performanţei investiţiei propuse prin proiect sunt: construirea clădirii cu o suprafaţă desfăşurată de 4.136,55 m2, asigurarea procesului de învățământ pentru un număr de 446 de copii.
Documentaţia studiului de fezabilitate a fost elaborată cu respectarea prevederilor  H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice şi a Ghidului specific pentru POR 2014-2020, Axa prioritară 10 Îmbunătățirea infrastructurii educaționale, Prioritate de investiții 10.1 Investițiile în educație, și  formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare /  Obiectiv Specific 10.1 Creșterea gradului de participare la nivelul educaţiei timpurii şi învăţământului obligatoriu, în special pentru copii cu risc crescut de părăsire timpurie a sistemului / Apel dedicat învăţământului obligatoriu, și donată cu titlu gratuit din partea Fundației Rudolf Steiner către Primăria Municipiului Timișoara prin Hotărârea Consiliului Local nr. 345/2018 fiind, în prealabil, avizată favorabil conform Avizului  tehnic nr. 49/28.06.2018 emis de Comisia Tehnico-Economică, cu respectarea recomandarilor comisiei.
Precizăm că emiterea proiectului de hotărâre  are la bază documentaţia tehnico-economică la faza S.F. – nr. proiect 12/2018 si este elaborata în baza H.G. nr. 907/2016 (actualizată) de către  SDAC Studio SRL, Timișoara, jud. Timiș;

Prin Hotărârea Consiliului Local  nr. 345/06.03.2018 – a fost aprobata preluarea cu titlu gratuit a documentaţiei tehnico-economice “Studiu de Fezabilitate pentru obiectivul  “Constructie si dotare Liceu Waldorf , Timisoara ”- POR/10/2017/10/10.1b/7 regiuni - Axa prioritară 10 si donarea sumei de 2% (doilasută) din valoarea finanțării, reprezentând contribuția proprie a solicitantului pentru derularea proiectului”
Prin actualizarea documentaţiei tehnico-economice de mai sus în conformitate cu prevederile art.71 din OUG 114/2018 publicată în Monitorul Oficial nr.1116 din 29 decembrie 2018, au fost stabilite următoarele:
- valoarea totala a obiectivului de investitii exprimata în lei este de 13.688.600,04  inclusiv TVA, din care constructii montaj (C+M) este de 10.236.896,80 inclusiv TVA, în conformitate cu devizul general;
- indicatorii tehnici / indicatori de performanta rezultaţi în urma elaborării S.F. conform Anexei 1 la prezentul raport de specialitate;
- descrierea sumară a investiţiei propusă a fi realizată prin proiect, conform Anexei 2 la prezentul raport de specialitate;

Având în vedere prevederile legale expuse în prezentul raport, respectiv H.G. nr. 907 / 2016 (actualizată) şi Ghidul specific pentru POR 2014-2020, Axa prioritară 10 Îmbunătățirea infrastructurii educaționale, Prioritate de investiții 10.1 Investițiile în educație, și  formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare / Obiectiv Specific 10.1 Creșterea gradului de participare la nivelul educaţiei timpurii şi învăţământului obligatoriu, în special pentru copii cu risc crescut de părăsire timpurie a sistemului / Apel dedicat învăţământului obligatoriu,  apreciem că proiectul de hotărâre privind aprobarea documentaţiei tehnico-economice, a indicatorilor tehnico-economici actualizați cu prevederile art.71 din OUG 114/2018 publicată în Monitorul Oficial nr.1116 din 29 decembrie 2018 - faza S.F. şi a anexei privind descrierea sumară a investiţiei pentru obiectivul  „Construcţie și dotare liceu Waldorf Timișoara“. îndeplineşte condiţiile tehnice pentru a fi supus dezbaterii şi aprobării plenului consiliului local.

